Notaði áfengi til að vera fyndin og áhugaverð Ellie Goulding drakk oft áfengi áður en hún fór í viðtöl . AFP Tónlistarkonan Ellie Goulding segir að hún hafi notað áfengi til þess að reyna verða fyndnari og áhugaverðari fyrst þegar hún varð fræg . „ Ég þurfti að vera gervimanneskja til að takast á við súrrealískar aðstæður sem ég var í , “ sagði söngkonan . „ Vanalega notaði ég áfengi . Ég hugsaði með mér að ég væri ekki nógu góð , klár , fyndin eða klikkuð til að vera með ákveðnu fólki án áfengis , “ sagði Goulding í hlaðvarpsþætti Fearne Cotton , Happy Place . Hún segist líka hafa verið drukkin í fjölda viðtala . Hin 32 ára gamla Goulding segist hafa fengið sér áfengi áður en hún fór í viðtal á Radio 1 Live Lounge hjá BBC . Þættirnir eru teknir upp snemma á morgnana . „ Live Lounge var eiginlega mest stressandi , ég drakk fyrir þá þætti . Ég sagði við sjálfa mig „ Jæja ég þarf að drekka núna um morguninn því ég er að fara í viðtal og ég veit ekki hvernig ég á að svara spurningum því ég veit í rauninni ekkert hver ég er lengur “ , “ sagði Goulding . Goulding hefur unnið til tvennra BRIT-verðlauna og söng meðal annars í brúðkaupi hertogahjónanna af Cambridge árið 2011 . Plötur hennar hafa farið sigurför um Bretland og víða í heiminum . Hún segist ekki hafa verið alkóhólisti . „ Ég var ekki alkóhólisti . Ég gat sleppt því að drekka í marga mánuði líka , “ sagði Gouldling . Hún gaf út sína fyrstu plötu , Lights , árið 2010 . Hún gaf út plötur árin 2012 og 2015 en árið 2016 sagðist hún ætla að draga sig í tímabundið hlé frá tónlist . Goulding greindi einnig frá því að hún hafi leitað sér hjálpar til þess að takast á við reiði . Hún sagði að eftir að hún kynntist eiginmanni sínum Caspar Jopling hafi reiðin horfið og hún orðið mun rólegri . Goulding og Jopling gengu í hjónaband í ágúst síðastliðnum .